Bērni paši somas primāri vērtē pēc dizaina, bet vecākiem tomēr būtu jāskatās plašāk un jānovērtē, cik viegli vai smagi bērnam būs nest konkrēto somu. Lai skolas gaitas būtu patīkamas, svarīgi, lai somā ērti ietilptu A4 formāts, savukārt neko īpaši lielāku nevajag, pretējā gadījumā somā paliks daudz tukšas vietas, un šādu apjomu bērnam var nebūt ērti nest. Jo mazāks bērns, jo proporcionāli pret ķermeni lielāka būs mugursoma.